《秋日同季弟归里和韵》
清代·汪文桂

秋深才得返乡闾，弱弟偕行赋《遂初》。衣上辛勤慈母线，箧中珍重故人书。

白云红树堪移棹，万壑千峰拟结庐。到日松楸亲拜扫，山田犹待把犁锄。

作者简介：浙江桐乡人，字周士，一字鸥亭。康熙贡生，官内阁中书。性极俭约，亲友来往，备常馔欣然一饱。又好施，邑中旱涝相继，设粥厂、立药局。雍正四年水灾，首倡赈济。有《鸥亭漫稿》、《六州喷饭集》。